న్యూఢిల్లీ: ఉగ్రవాదులకు పాక్ స్వర్గధామమనే విషయం మరోమారు బహిర్గతమైంది. 2008 ముంబై మారణహోమం వెనుక పాక్ ఉగ్రవాదుల ప్రమేయం ఉందంటూ భారత్ పదేపదే చేస్తున్న వాదనకు బలం చేకూరింది. 26/11 దాడులతో ముంబైలో మారణహోమం నిర్వహించింది పాకిస్థాన్కు చెందిన ఉగ్రవాద గ్రూపేనని ఆ దేశ మాజీ జాతీయ భద్రతా సలహాదారు మహమూద్ అలీ దురానీ అంగీకరించారు. అయితే ముంబై దాడుల్లో పాక్ ప్రభుత్వానికి ఎలాంటి పాత్ర లేదని ఆయన అన్నారు. ఢిల్లీలోని ఇన్స్టిట్యూట్ ఆఫ్ డిఫెన్స్ స్టడీస్ అండ్ అనాలసిస్లో ఉగ్రవాదంపై పోరు అంశంపై సోమవారంనాడు జరిగిన సదస్సులో దురానీ మాట్లాడుతూ ఈ వ్యాఖ్యలు చేశారు.  పాకిస్తాన్ భూభాగంలోని ఉగ్రమూకే ముంబై దాడులకు పాల్పడిందని, సీమాంతర ఉగ్రవాదానికి ఇదొక మచ్చుతునక అని ఆయన పేర్కొన్నారు. ముంబై దాడుల ప్రధాన సూత్రధారి, జేయూడీ చీఫ్ హఫిజ్ సయీద్ గురించి మాట్లాడుతూ, ఆయనతో ఎలాంటి ప్రయోజనం లేదని, ఆయనకు వ్యతిరేకంగా మనం చర్యలు తీసుకోవాల్సిందేనని అన్నారు. 2008 ముంబై ఉగ్రదాడుల కేసును పునర్విచారణ జరపాలని భారత్ ఈ నెలలో పాకిస్తాన్ను మరోసారి కోరింది. అయితే భారత్ వాదనను ప్రతీసారి తోసిపుచ్చుతూ వస్తున్న పాక్ గత జనవరి 30న యాంటీ టెర్రరిజం చట్టం కింద హఫీజ్ సయీద్ను, మరో నలుగురు జేయూడీ నేతలను గృహనిర్బంధంలోకి తీసుకుంది. సయూద్ తలపై పది మిలియన్ డాలర్ల రివార్డు కూడా ఉంది. 2008 ముంబై దాడుల అనంతరం కూడా సయీద్ను గృహనిర్బంధంలోకి తీసుకున్నప్పటికీ 2009లో కోర్టు ఆయనను విడిచిపెట్టింది.
newdhilly: ugravaadulaku pak swargadhaamamane vishayam maromaru bahirgatamaindi. 2008 mumbai maaranahomam venuka pak ugravaadula prameyam undantuu bharat padepade chestunna vaadanaku balam chekurindi. 26/11 daadulatoe mumbailo maaranahomam nirvahinchindi paakisthaanku chendina ugravaada groupenani aa desha maji jaateeya bhadrata salahaadaaru mahamud aly durani angeekarinchaaru. ayithe mumbai daadullo pak prabhutvaaniki elanti paatra ledani aayana annaru. dhilleelooni institute af defens stadies and analasislo ugravaadampai poru amsampai somavaramnadu jarigina sadassulo durani maatlaadutuu ee vyaakhyalu chesaru.  pakistan bhuubhaagamlooni ugramooke mumbai daadulaku paalpadindani, seemantara ugravaadaaniki idoka machutunaka ani aayana perkonnaru. mumbai daadula pradhaana suutradhaari, jeudy cheef hafiz sayeed gurinchi maatlaadutuu, aayanatho elanti prayojanam ledani, aayanaku vyatirekamgaa manam charyalu teesukovalsindenani annaru. 2008 mumbai ugradaadula kesunu punarvichaarana jarapalani bharat ee nelalo paakistaannu marosari korindi. ayithe bharat vaadananu prateesaari tosipuchutuu vastunna pak gatha janavari 30na anty terrarism chattam kinda hafise sayeednu, maro naluguru jeudy nethalanu gruhanirbandhamloki teesukundi. sayud talapai padi millian dalarla rivaardu kuudaa undi. 2008 mumbai daadula anantaram kuudaa sayeednu gruhanirbandhamloki teesukunnappatiki 2009loo kortu aayananu vidichipettindi.